آمریکانین 45.جی باشقانی دونالد ترامپ اولدو.
جمهوریتچی‌لرین نامیزدی ترامپ، فلوریدا، اوهایو، قوزئی کارولینا، آیووا و پنسیلوانیا کیمی کیلید ایالت‌لرده اؤنه گئچرک، نماینده ساییسینی 274 نفره یوکسلتدی.
کالیفورنیا و نوادا ایالت‌لرینی قازانان دموکرات‌لارین نامیزدی هیلاری کلینتونون نماینده ساییسی ایسه 218 نفرده قالدی.
سس سایما ایشلم‌لری داوام ائدیرسه ده، آرا‌داکی فرقین قاپانماسی مومکون گؤرونمور.
چونکو سئچیجی شورانین 538 نماینده‌سیندن 270ینی بئله آلماق، باشقانلیق سئچیمینی قازانماق اوچون یئترلی اولور.
ترامپین سئچیمی قازانماسی‌نین آردین‌دان تپکیلر ده گلمه‌یه باشلادی.
آلمانیا ساوونما باخانی وون در لین؛
"آمریکا سئچیمی بؤیوک بیر شوک اولدو، ترامپ، سئچیجی‌نین اؤزونه دئییل، وار اولان نظاما قارشی سس وئردیگی‌نین فرقینده" دئدی.
فرانسادا آشیری ساغچی اولوسال جبهه‌نین لیدئری مارین لو پن ایسه ترامپی ایلک قوتلایان‌لار آراسیندا.
فرانسانین آمریکا ائلچیسی آراود ایسه
"بو سئچیم‌لردن سونرا آرتیق هر شئی مومکون‌دور. گؤزلریمیزین قارشی‌سیندا بیر دونیا ییخیلیر" دئدی.
